# Memòria

La memòria és la facultat de l'organisme de recuperar informació prèviament emmagatzemada a partir de les dades de l'experiència, la capacitat de tenir records a partir de la sinapsi de les neurones. La memòria és objecte d'estudi de les neurociències i de la psicologia de la memòria. També es pot definir com la funció general gràcies a la qual l'ésser humà emmagatzema, conserva i, posteriorment, realitza o utilitza les seves informacions que ha anat incorporant durant la seva existència.

## Citacions

* La memòria del just és beneïda, però el nom dels impius desapareix.
       Llibre dels Proverbis. (Pr. 10,1 - 22,16).
* En tan gran desgràcia, s'estimà més una vida sense honor a una memòria irreprotxable.
    (en llatí) Quia illi in tanto malo turpis vita integra fama potior fuit.
       La guerra de Jugurta. § 57. — Gai Sal·lusti Crisp
* La nostra memòria perdurarà si ens l'hem guanyat en vida.
    (en llatí) memoria nostri durabit, si vita meruimus.
       Correspondència amb Trajà. Llibre IX, § 19. — Plini el Jove
* Alli on s'acaba l'interès s'acaba la memòria.
       Pensaments den Goethe. — Johann Wolfgang von Goethe
* Pel mateix motiu que un home sense memòria és un home sense vida, un poble sense memòria és un poble sense futur.
    (en francès) Parce qu'un homme sans mémoire est un homme sans vie, un peuple sans mémoire est un peuple sans avenir.
       — Ferdinand Foch
* Cap home i cap força poden abolir la memòria.
    (en anglès) No man and no force can abolish memory...
       Discurs als llibreters d'Amèrica, 6 de maig de 1942. — Franklin Delano Roosevelt
* La felicitat és bona salut i una mala memòria.
    (en anglès) Happiness is good health and a bad memory.
       — Ingrid Bergman
* Potser la memòria neix de les excepcions.
       — Josep Maria Espinàs
* Cada llengua, per petita que sigui, porta la seva memòria del món.
    (en anglès) Each language, no matter how small, carries its memory of the world.
       A la conferencia Europhone or African Memory: the Chalenge of the Pan- Africanist Intellectual in the Era of Globalization a Dakar, desembre de 2003. — Ngũgĩ wa Thiong'o
* Sense emoció no hi ha memòria, sense memòria no hi ha justícia, sense justícia no hi ha civilització i sense civilització l'ésser humà no té futur.
    (en castellà) Sin emoción no hay memoria, sin memoria no hay justicia, sin justicia no hay civilización y sin civilización el ser humano no tiene futuro.
       Presentació del seu àlbum Esprit d'Arménie / Armenian Spirit, 2012. — Jordi Savall
* Una de les característiques de perdre la guerra és que la memòria s'esborra.
       Inauguració de l'exposició La vida quotidiana a Catalunya al voltant de 1714 (Barcelona), 3 de febrer de 2014. — Ferran Mascarell
* No oblidem mai el nazisme. Preservar la memòria és un deure cívic.
       Durant l'acte d'entrega de la Medalla d'Or de la Generalitat, Barcelona, 9 de març de 2015. — Neus Català

## Dites populars

* Amb les glòries, s'obliden les memòries.(Cat.)
    (var.) Pensant en la glòria, perden sa memòria.(men.)
* Menjar cues de pansa fa tenir memòria.
* Memòries sense cistell, planta-te-les al clatell.
* Qui no té memòria, ha de tenir cames.
* Qui vol mentir, gran memòria ha de tenir.

## Frases fetes i locucions

* De bona memòria.
          Recordar-se d'alguna cosa amb bons records o experiències.
* De memòria.
          Mitjançant aquesta facultat.
* Caure de memòria.(Maestrat)
          Caure d'esquena.
* Caure sense memòria.(Pallars Sobirà)
          Caure sense sentit.
* Dormir de memòria.(Maestrat)
          Dormir de sobines
* Fer memòria d'una cosa.
          Recordar-la.
* Tindre mes memòria que un tísic.
          Tenir molta memòria
* Tenir molta memòria.
    (var.) Tenir bona memòria.
          Tenir molt desenvolupada aquesta facultat.
* Tenir poca memòria.
    (var.) Tenir memòria fluixa.
    (var.) Tenir memòria de gall.
    (var.) No tenir memòria.
          Tenir poc desenvolupada aquesta facultat, oblidar les coses.
* Venir al record.
          Venir a la memòria.

## Referències

* ↑ Proverbis, 2006.
* ↑ Sal·lusti Crisp, 1962.
* ↑ Peris i Juan, 2001.
* ↑ Goethe, 1910.
* ↑ «Toutes les citations de Ferdinand Foch». Evene. [Consulta: 11 maig 2017].
* ↑ Ratcliffe, 2017.
* ↑ Weekes, 2007, p. 200.
* ↑ «Josep Maria Espinàs: 85 anys, 85 frases». Ara llegim. Barcelona: Ara, 07-03-2012. [Consulta: 13 gener 2013].
* ↑ Thiong'o, 2005, p. 158.
* ↑ «Nuevo álbum de Jordi Savall. “Esprit d´Arménie”». Musicaantigua.com. Revista de Música Antigua, 28-09-2012. [Consulta: 25 gener 2014].
* ↑ Palmer, Jordi. «Ferran Mascarell: «Quan es perd la guerra, la memòria s'esborra»». Nació Digital, 03-02-2014. Arxivat de l'original el 1450685859. [Consulta: 9 octubre 2016].
* ↑ Mateos, Roger «Espinàs: "Cal resistir amb la duresa del ferro si volem aconseguir el premi de l'or: la independència"». Ara.cat, (09-03-2015) [Consulta: 10 març 2015].
* 1 2 Alcover, Antoni M.; Moll, Francesc de B. «glòria». A: Diccionari català-valencià-balear. Barcelona: IEC, 2002.
* ↑ Parés i Puntas, 1999.
* ↑ Alcover, Antoni M.; Moll, Francesc de B. «cistell». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 13 14 Alcover; Moll, 2002.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* ↑ Alcover, Antoni M.; Moll, Francesc de B. «record». A: Diccionari català-valencià-balear. Barcelona: IEC, 2002.

## Bibliografia

* Alcover, Antoni M.; Moll, Francesc de B. «memòria». A: Diccionari català-valencià-balear. Barcelona: IEC, 2002.
* Goethe, Johann Wolfgang von; Maragall, Joan (trad.). Pensaments den Goethe. Barcelona: Biblioteca Popular de L'Avenç, 1910.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* «Proverbis». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].
* Ratcliffe, Susan (ed.). Oxford Essential Quotations (en anglès). Oxford University Press, 2017 [Consulta: 24 setembre 2024].
* Sal·lusti Crisp, Gai. La Conjuració de Catilina. Barcelona: Fundació Bernat Metge, 1962.
* Thiong'o, Ngugi Wa. «African Intellectuals: Rethinking Politics, Language, Gender and Development». A: Europhone or African Memory: the Chalenge of the Pan- Africanist Intellectual in the Era of Globalization, 2005. ISBN 1842776215 [Consulta: 10 maig 2017].
* Weekes, Karen. Women Know Everything!: 3,241 Quips, Quotes, & Brilliant Remarks. San Francisco: Quirk Books, 2007. ISBN 9781594741692.